CELEX: 62016TN0716
Language: da
Date: 2016-10-10 00:00:00
Title: Sag T-716/16: Sag anlagt den 10. oktober 2016 — Pfizer og Pfizer Santé Familiale mod Kommissionen

12.12.2016   
            
            
               DA
            
            
               Den Europæiske Unions Tidende
            
            
               C 462/29
            
         Sag anlagt den 10. oktober 2016 — Pfizer og Pfizer Santé Familiale mod Kommissionen
   (Sag T-716/16)
   (2016/C 462/38)
   Processprog: engelsk
   
      Parter
   
   
      Sagsøgere: Pfizer Ltd (Sandwich, Det Forenede Kongerige) og Pfizer Santé Familiale (Paris, Frankrig) (ved advokat L. Catrain González, og barrister-at-law E. Wright)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens gennemførelsesforordning (EU) 2016/1140 af 8. juli 2016 om tarifering af visse varer i den kombinerede nomenklatur (EUT 2016, L 189, s. 1) annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført et enkelt anbringende, med hvilket det er blevet gjort gældende, at Europa-Kommissionen har tilsidesat den kombinerede nomenklatur, idet den ved tariferingen af varer har undladt at følge den nøjagtige rækkefølge, som er foreskrevet i de almindelige tariferingsbestemmelser i del I, afsnit A, i den kombinerede nomenklatur.
   
               —
            
            
               Kommissionen begik en retlig fejl ved at anvende den almindelige tariferingsbestemmelse 3 i forbindelse med tariferingen af en vare, der ikke umiddelbart kan tariferes i to eller flere positioner i den kombinerede nomenklatur.
            
         
               —
            
            
               Kommissionen begik en anden retlig fejl ved at anvende den almindelige tariferingsbestemmelse 3b) uden at anvende den almindelige tariferingsbestemmelse 3a), som giver forrang til en tarifering i mere specificerede positioner.